Omotola Jalade Ekeinde

**Omotola Jalade Ekeinde** (dem born **Omotola Jalade**, 7 February 1978) be Nigerian actress, singer, philanthropist den former model. Since ein Nollywood film debut insyd 1995, Ekeinde appear insyd over 300 films, dey sell millions of copies. Omotola be de second Nigerian den first Nigerian celebrity wey receive over 1 million likes for ein Facebook page top. Rydee, she get a total of 3 million followers for Facebook top.

Insyd 2013, na dem include am insyd *Time* magazine ein list of de 100 most influential people insyd de world. 

Insyd 2013, na Ekeinde make a brief appearance for VH1 ein scripted series, *Hit the Floor*. For 2 November 2013, na she speak at de 2013 edition of de WISE- Summit, wey dem hold insyd Doha, Qatar. 

Insyd 2014, na dem honour am by de Nigerian government, wey she cam turn a Member of de Order of de Federal Republic (MFR) give ein contributions to Nigerian cinema.

## Ein early life den education
Omotola Jalade, wey be of Ondo descent, dem born am insyd Lagos State. Na she grow up plus ein parents den two younger brothers, Tayo den Bolaji Jalade. Na ein mommie, Oluwatoyin Jalade née Amori Oguntade, Husby Captain Matthew Ekeinde, work at J.T Chanrai Nigeria, den ein poppie, Oluwashola Jalade, work for de YMCA den de Lagos Country Club. She attend Chrisland School, Opebi (1981–1987), Oxford Children School (1987), Santos Layout, den Command Secondary School, Kaduna (1988–1993). She get a brief stint at Obafemi Awolowo University wey she plete ein studies at Yaba College of Technology (1996–2004), wey she study Estate Management. Na originally she wan a career insyd business management. However, as she dey await for ein results from university, she begin dey model make she earn a living.

## Ein career
**<big>Acting career</big>**

Na dem introduce Ekeinde to acting while dey accompany a friend to an audition. Na ein first acting role be insyd de 1995 film *Venom of Justice*, wey Reginald Ebere direct am. na dem give am de lead role insyd de film. Ein first major role be insyd de film *Mortal Inheritance* (1995), wey she play a sickle-cell patient wey fight for ein life against small odds of survival. Since den, she star insyd chaw films, wey dey include *Games Women Play*, *Blood Sisters*, *All My Life*, *Last Wedding*, *My Story*, *The Woman in Me* den others. 

For ein role insyd *Mortal Inheritance*, she win "Best Actress in an English Speaking Movie" den "Best Actress Overall" at de 1997 Movie Awards. She be de youngest actress insyd Nigeria for dat time make she win dis. 

Insyd de late 1990s den early 2000s, she star insyd chaw sequel films, wey dey include *Lost Kingdom II*, *Kosorogun II*, den *Blood Sister II*, dey lead to a grand achiever award from de Global Excellence Recognition Awards insyd 2004. Na dem award am best Actress insyd a supporting role during de Africa Movie Academy Awards insyd 2005. 

After she shoot roughly three hundred video movies, Ekeinde receive ein first cinematic movie role insyd de 2010 film "*Ije".* Dem shoot dis film at locations insyd Jos den de United States. "*Ije"* be de highest grossing Nollywood film at de time – A feat wey later *Phone Swap (2012)* break am. Insyd 2012, she star insyd de Nollywood thriller, *Last Flight to Abuja* wey cam turn de second-highest-grossing movie insyd West African cinemas insyd 2012*.* She go on go win over forty domestic den international awards.  

Insyd 2015, Ekeinde celebrate ein 20th anniversary insyd de entertainment industry, wey she appear insyd about two hundred films. Insyd June 2018, Ekeinde den fellow Nigerian Femi Odugbemi receive invitations to be voting members for de Academy Awards.

### Music career
Ekeinde launch a music career insyd 2005 plus de release of ein debut album dem title am "gba". De album don produce de singles "Naija Lowa" den "The Things You Do To Me." Ein unreleased second album – *Me, Myself, and Eyes*, bring insyd production from Paul Play den Del B. Na e be supported by de songs "Feel Alright", dey feature Harrysong, den "Through the Fire", dey feature Uche.     

Insyd late 2012, Ekeinde begin dey work on ein third album wey enlist de help of The Bridge Entertainment. She go to Atlanta, Georgia insyd de United States make she work plus producers den songwriters wey fi help am create a sound wey go resonate plus American audiences. She get studio sessions plus Kendrick Dean, Drumma Boy den Verse Simmonds wey she record a song plus singer Bobby V.

### Reality show
Insyd 2012, Ekeinde sana launch a reality television show, *Omotola: The Real Me*, for Africa Magic Entertainment top, a M-Net subsidiary broadcast for DStv top. She be de first Nigerian celebrity make she star insyd ein own reality show.

## Ein philanthropy
Ekeinde can turn a United Nations World Food Programme Ambassador insyd 2005, dey go to missions insyd Sierra- Leone den Liberia. She sana dey support organisations wey dey include Charles Odii ein SME100 Africa wey empower youth den young women for society insyd. She be active insyd the Walk the World project wey she participate insyd de Walk the World campaign insyd Liberia plus President Ellen Johnson Sirleaf. 

Ein human rights campaign work be centered for ein NGO project, dem call am de Omotola Youth Empowerment Program (OYEP). Dis undertaking bring hundreds of youths togeda give de Empowerment Walk den Convention. She lend ein voice insyd 2010 to de "Rewrite The Future" campaign of Save The Children UK. 

She cam turn an Amnesty International campaigner insyd 2011 wey she participate insyd campaigns insyd Sierra-Leone (Maternal Mortality) den a 2012 campaign give de Niger Delta insyd Nigeria, wey she shoot a video dey ask Shell plc den de government to "own up, clean up, pay up| den take responsibility give de oil spills insyd de Niger Delta.    

Insyd June 2020, she visit an orphanage home insyd Tanzania run by Tanzania Mitindo House wey dey focus on HIV infected kiddies, plus Tanzanian actress Wema Sepetu.    

To promote de 2021 World No Tobacco Day den de #SmokeFreeNollywood campaign, Ekeinde den actors (Dakore Egbuson-Akande, Daniel Effiong, Meg Otanwa, Michelle Dede, Osas Ighodaro) pledge make dem stop smoking insyd dema movie scenes, as e get a negative influence on young kiddies wey look up to dem. De campaign be backed by US non-profit organization Tobacco-Free Kids den a sub-Saharan public strategy firm - Gatefield.

## Ein awards den recognition
Ekeinde get a regular column insyd *OK! Nigeria Magazine* dem title am "Omotola's Diary", wey dey feature writings about ein life den experiences. For 5 November 2013, she receive de Ebony Vanguard Award at de Music Video and Screen Awards (MVISA) wey dem hold am insyd Birmingham, England. For 9 November 2013, Oba Victor Kiladejo, de Royal king of Ondo Kingdom confer on Omotola a chieftaincy title insyd ein hometown of Ondo State.

Insyd 2012, CNN Travel include Ekeinde ein accent on dema list of de "world's twelve sexiest accents". De Nigerian accent rank fifth for de list. Insyd 2013, na dem include insyd *Time* magazine ein list of de 100 most influential people insyd de world.

Na dem include Ekeinde insyd de list of Top 100 most influential Africans by New African magazine insyd 2013.

Insyd 2015, dem list am among de highest-grossing movie actors. Others for de list dey include Shah Rukh Khan, Frank Welker, Bob Bergen, Jack Angel, Mickie McGowan, Michael Papajohn, Martin Klebba, Clint Howard den Chris Ellis. Dis listing be compiled den researched by Yahoo!.

## Ein life matter
Jalade marry Captain Matthew Ekeinde insyd 1996. Togeda, dem get four kiddies.

## Ein selected filmography

## Ein discography

### Studio albums

* *GBA* (2005)
* *Me, Myself, and Eyes* (unreleased)

### Singles

## Ein awards den nominations

## References


## External links

*  at IMDb
* Omotola Jalade Ekeinde on Facebook
* Omotola Jalade Ekeinde on Twitter